Predkladacia správa
k materiálu návrh Štatútu Úradu pre normalizáciu, metrológiu a skúšobníctvo
Slovenskej republiky.

Zákon Národnej rady Slovenskej republiky č. 575/2001 Z. z. o organizácii činnosti vlády a organizácii ústrednej štátnej správy zo dňa 12. decembra 2001, okrem iného v § 39 ustanovuje, že vláda SR schvaľuje štatúty ministerstiev a ostatných ústredných orgánov štátnej správy, ktoré podrobnejšie vymedzia ich úlohy a zásady ich činnosti.

Predseda Úradu pre normalizáciu, metrológiu a skúšobníctvo Slovenskej republiky (ďalej len „úrad“) predkladá vláde Slovenskej republiky návrh Štatútu úradu, ktorý je vypracovaný podľa predpisov platných v Slovenskej republike a podrobnejšie vymedzuje úlohy úradu.

Materiál bol predložený na pripomienkové konanie, a je ho vyhodnotenie je prílohou materiálu.

Materiál neobsahuje doložku finančných, ekonomických environmentálnych vplyvov a vplyvov na zamestnanosť, pretože jeho realizácia nemá dopad na verejné financie, obyvateľstva a podnikateľskej sféry a  nevyžaduje navŕšenie finančných prostriedkov úradu zo štátneho rozpočtu.